Efter at have deltaget i WorldTour-løbene Grand Prix Cycliste de Québec og Grand Prix Cycliste de Montréal har Tyler Ferrar meldt ud, at han efter denne sæson stopper karrieren. Farrar blev professionel hos franske Cofidis i 2006. I 2008 skiftede han til Team Garmin - Chipotle, og gennem de seneste tre sæsoner har han kørt for Dimension Data.

Farrar diskuterede sit karrierestop i et interview med The Peloton Brief, hvor han også fortalte om karrierens højde- og lavpunkt. Som højdepunkt nævnte han, da han gennemførte sit første Tour de France. Som det absolutte lavpunkt nævnte Farrar vennen Wouter Weylandts’ død under 3. etape af Giroen i 2011.

Tyler Farrar er med i klubben af ryttere, som har vundet etaper i alle tre Grand Tours. Amerikaneren har tre etapesejre i Vueltaen, to i Giren og en i Touren. I 2009 og 2010 vandt Tyler Farrar desuden det tyske endagsløb Vattenfall Classics.

Da han under interviewet med The Peloton Brief blev spurgt om, hvad han glæder sig til nu karrieren er slut, svarede Farrar: ”At stå på ski hele vinteren. Jeg synes, at det været fantastisk, det var været en stor oplevelse, men nogle gange er det tid til at starte på en frisk, og det føler jeg mig klar til.”